Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 1150

a) A mesterképzési szakon végzettek ismerik: – az akkád és sumer nyelvet, illetve az ezen nyelvek lejegyzésére használt ékírásos írásrendszert olyan szinten, hogy az képessé teszi őket az ezeken a nyelveken írt szövegek valamennyi nagyobb típusának olvasására, megértésére, értelmezésére és fordítására, – az ókori Mezopotámia történelmének és kultúrájának egészét, melyről rendszerezett, elméletileg megalapozott, sokrétű tudással bírnak, – áfogó és alapos módon az ókori Közel Kelet nyelveit, történetét, régészetét és kultúráját, – legalább egy másik sémi vagy „ékírásos” nyelv rendszerét (például: héber, arámi, arab, ugariti, hettita) középfokon, – azokat a korszerű alaptudományi ismereteket, melyek lehetővé teszik a különböző szakterületek (történettudomány, nyelvtudomány, irodalomtudomány stb.) eredményeinek és megközelítéseinek alkalmazását az ókori Mezopotámia nyelveinek, történetének, és kultúrájának kutatásában, – az ókortudományban és a szakirány területén érvényes ismeretszerzés általános módjait s a megfelelő főbb kutatási módszereket.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes